kardosdrur/scandi-wiki huggingface dataset:
Ært

Ært (Pisum) er en slægt, som er udbredt med 1-5 arter i Nordafrika, Mellemøsten og Centralasien. Organisationen International Legume Database (ILDIS) anser slægten for at indeholde tre arter, hvoraf den ene har to underarter. Det er enårige, klatrende urter med ligefinnede, helrandede blade, hvis midterribbe ender i et par slyngtråde. I det følgende omtales kun den art, som dyrkes i Danmark.

 Almindelig Ært (Pisum sativum)

 Pisum fulvum

Noter 

Nytteplanter
Bælgfrugter
Delirium Café

Delirium Café er en bar 100 m fra Grand-Place i Bruxelles, der som den eneste i hele Europa kan tilbyde mere end 2000 typer øl. Hver øltype er omtalt i en ølbibel, som gæster og tjenere kan slå op i.

Logoet på ølglassene i baren er en elefant, der enten er tegnet i blå streg eller lyserød i helfarve.

Eksterne henvisninger 
The Delirium Café 

Bruxelles
Barer
Bygninger, konstruktioner og anlæg i Belgien
Olsen (kortspil)

Olsen er et kortspil, hvor der fordeles mellem 7 og 9 kort til hver spiller
Når kortene er fordelt tages der 1 kort fra bunken, dette lægges med fronten op ved siden af kort bunken, resten af bunken lægges på bordet hvor øverste kort vendes med fronten op.

Man kan kun lægge kort af samme farve som den der allerede ligger på bordet, eller et tilsvarende kort i en anden farve.

Eksempel:
Ligger Ruder 10 på bordet kan der lægges Ruder eller Spar 10, Klør 10 og hjerter 10.

Regler:

Udover dette kan der bruges special kort:

Joker: Kan lægges på alle alm. kort og 8'ere, giver modstandere (alle) 1 kort op, og man må lægge et valgfrit kort på.

8'er: Kan lægges på alle alm. kort, her bestemmer man hvilket kort der skal lægges som det næste.

Es'er: Kan kun lægges på i samme farve som det kort der ligger på bordet, dette kort springer over personen til højre.

Spar 5: Kan kun lægges på spar eller på en anden 5'er, Dette kort giver modstanderen til højre 5 kort op. Dette kort er et kombinationskort og kan lægges over spar 2, man skal dog kun tage 5 kort op.

2'ere: Kan kun lægges på i samme farve eller på en anden 2'er, Dette kort giver modstanderen til højre 2 kort op.

Man kan sende en 2'er videre ved selv at lægge en 2'er på, for hver 2'er der lægges på øges bunken af kort modstanderen til højre skal trække.

Spar 5 kan lægges på spar 2, der giver 5 ekstra kort op, Spar 2 kan lægges på spar 5, hvor der så skal tages 7 kort op, med mindre modstanderen også har en anden 2'er som kan lægges på oveni.

Eksempel:

Spar 5 + Spar 2 + Ruder 2 + Klør 2 + Hjerte 2 giver 13 kort op til modstanderen til højre.

Har man ikke mulighed for at lægge et kort skal man trække 1 kort fra bunken, Det første kort fra bunken der vender med forsiden op giver – 100 point, 
dette fordobles hver gang bunken blandes igen i samme omgang.

Pointsystem:

Hver spiller starter med at have 10.000 point

Når hver omgang er færdig tælles kortene sammen og disse bliver trukket fra

Den der først rammer 0 har tabt

Joker: -1000

Spar 5: -500

Es'ere: -300

8'ere: -200

2'ere: -200

Billedkort: -100

Alle andre: -5 

Første kort fra bunken: -100

Uno er en Olsen-variant med specielle kort.

Kortspil
Agrippa

Navnet Agrippa betegner flere personer og steder

 Marcus Vipsanius Agrippa (63–12 f.v.t.) romersk statsmand og general, blandt Julius Cæsars støtter.
 Hans tre sønner:
 Gaius Vipsanius Agrippa (20 f.v.t.– 4 e.v.t.;
 Lucius Vipsanius Agrippa (17 f.v.t.– 2 e.v.t.),
 Marcus Vipsanius Agrippa Postumus (12 f.v.t.–14 e.v.t.).
 To konger i det romerske klientkongedømme Judæa:
 Agrippa I, (10 f.v.t.– 44 e.v.t.), alias Herodes Agrippa, barnebarn af Herodes den Store
 Agrippa II, (27 e.v.t.–100 e.v.t.), Agrippa I’s søn
 Andre
 Menenius Agrippa, Romersk konsul i 503 f.v.t.
 Agrippa (astronom) (c. 92 e.v.t), græsk astronom.
 Agrippa (krater), krater på månen opkaldt efter astronomen
 Agrippa skeptikeren, en skeptisk filosof fra slutningen af 1. årh.
 Agrippas trilemma, Agrippa skeptikerens trilemma
 Heinrich Cornelius Agrippa, okkult magiker (1486–1535)
 Camillo Agrippa, arkitekt (16. årh.)
 Agrippa d'Aubigné (1552–1630), Fransk digter, soldat, propagandist og kronikør
 Mumboz Agrippa, fiktionel person fra computerspilsserien Zork.
 Agrippa, et multimedia digt af William Gibson (se: Mind-Vox)
 King Agrippa, et politisk hardcore/spazz-band.
 Agrippa (månekrater) – et nedslagskrater på Månen
Det belgiske tegneseriecenter

Det belgiske tegneseriecenter (Centre belge de la bande dessinée, Belgisch Stripcentrum) er et tegneseriemuseum, der hylder de belgiske tegneserieforfattere som Hergé (skaberen af Tintin), René Goscinny og Albert Uderzo, der skabte Asterix. Museet ligger i den nordlige del af Bryssels Centrum.

Eksterne henvisninger 
Det belgiske tegneseriecenter 

 

Museer i Belgien
Tegneserier fra Belgien
Bruxelles
Franz Beckenbauer

Franz Anton Beckenbauer (født 11. september 1945) er en berømt tysk fodboldspiller og -træner. Han har fået tilnavnet der Kaiser ("kejseren") på grund af sin elegante stil, sine lederevner og sin dominans på en fodboldbane. Han er den anden spiller som har vundet VM både som holdkaptajn og som træner, og anses for at være en af de bedste fodboldspillere og den mest populære forsvarsspiller nogensinde.

Han nåede i perioden 1965-1977 at spille 103 landskampe og scorede 14 mål. I den samme periode var han tilknyttet det tyske storhold Bayern München, men fik også spillet for Hamburger SV (1980-1982) samt for den amerikanske klub New York Cosmos (1977-1980 og igen i 1983).

Eksterne henvisninger 

 Facts om Beckenbauer  

Fodboldspillere fra Tyskland
Fodboldspillere fra FC Bayern München
Fodboldspillere fra New York Cosmos
Fodboldspillere fra Hamburger SV
Verdensmestre i fodbold
Personer fra München
Fodboldtrænere fra Tyskland
Trænere for Vesttysklands fodboldlandshold
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Deltagere ved det europæiske mesterskab i fodbold 1972
Deltagere ved verdensmesterskabet i fodbold 1974
Deltagere ved det europæiske mesterskab i fodbold 1976
Steen Rømer Larsen

Steen Rømer Larsen (født 24. februar 1949) er en tidligere dansk fodboldspiller. 
 
På klubplan spillede Steen Rømer Larsen for B 1903, og var med til at vinde Danmarksturneringen i 1969. Dette år blev han også Danmarksturneringens topscorer. Han spillede desuden for den franske klub FC Nantes og for belgiske Union St. Gilloise.

Steen Rømer spillede i perioden 1968-1969 8 landskampe og scorede 4 mål. 2 af målene blev scoret i debuten mod Norge. Før debuten på A-landsholdet spillede han 3 U21- og 6 U19-landskampe

Nu i 2013 er han gift, har 3 børn og 3 børnebørn. Han holder sig nu i 2017 stadigvæk i god form og spiller stadigvæk fodbold.

Fodboldspillere fra Danmark
Fodboldspillere fra B 1903
Fodboldspillere fra FC Nantes
Leif Printzlau

Leif "Prinsen" Printzlau (født 16. december 1948 i Nyborg) er en tidligere dansk fodboldspiller. 

Printzlau nåede i perioden 1968-1972 at spille syv A-landskampe og fik scoret en enkelt gang samt otte U-landskampe (1967-1973). 1972 var han med til OL i München hvor det blev til indhop mod Marokko (et mål) og Sovjetunionen.

På klubplan spillede han det meste af sin aktive karriere venstre wing i Frem. Han begyndte i klubben som 10-årig. I perioden 1967-1977 spillede han 255 kampe og scorede 33 mål på 1. holdet. Han vandt DM-sølv med Frem i 1967 og 1976 samt bronze 1968 og 1971. Han var med i Frems to nederlag i Landspokalfinalerne 1968 mod KB (0-3) 1971 mod B.1909 (0-1). Han sluttede i Frem som 29 årig, da han ikke ønskede at fortsætte karrieren, da pengefodbolden blev indført i og blev derefter spillende træner i AIK Frederiksholm 1978.

Leif Printzlaus søn Jonathan Printzlau har vundet DM i tennis syv gange.

Printzlau er uddannet speditør i DFDS, hvor han har arbejdet siden. Han boede i mange år i Ølstykke, men flyttede i en årrække til Malmø, Sverige. Bor nu i Farum

Fodboldspillere fra Danmark
Fodboldlandsholdsspillere fra Danmark
Fodboldspillere fra Boldklubben Frem
Personer fra Nyborg
La Verna (Toscana)

La Verna er et bjerg i Toscana, som på dansk også kaldes Alvernerbjerget. Selv om det kun er ca. 1200 m højt er det et sted, hvor vejret kan være barsk.

I 1213 tilbød grev Orlando Frans af Assisi, at han kunne få bjerget La Verna, som et sted, hvor han kunne bede til Gud. Frans holdt meget af øde og ensomme steder. Frans tog imod tilbuddet og trak sig flere gange tilbage til bjergets ensomhed for at bede.

Det gjorde han også i 1224. Og da han i lang tid havde fordybet sig i Jesu korsdød, fortæller kilderne, at han så et syn af en seraf, som bar på et korsfæstet menneske, og fra sårene i den korsfæstedes hånd kom der ligesom stråler, der indristede de tilsvarende sår på Frans' legeme. 

Og han levede med Kristi sårmærker eller stigmater resten af sit liv.

På den hårde klippe nærved Tiberfloden
modtog han Kristi sidste segl, og såret
bar han to år, i hånden og i foden.
(Dante Alighieri: Paradiset, 11. sang)

På bjerget findes i dag et stort franciskanerkloster, som rummer tre kirker, der alle er udsmykket med kunstværker i keramik af den florentinske kunstnerfamilie della Robbia. En af de tre kirker Stigmat-kapellet er bygget på det sted, hvor Frans iflg. overleveringen modtog stigmaterne.

I den lille by Caprese, i dag Caprese Michelangelo, højt oppe på bjerget er kunstneren Michelangelo født i 1475.

Eksterne henvisninger 
 Billeder fra la Verna  (Italiensk)

Franciskanske klostre
Bjerge i Italien
Lucho

Lucho har flere betydninger:
Luis Oscar "Lucho" González, fodboldspiller født 19. januar 1981
Luis Antonio "Lucho" Rodríguez, fodboldspiller født 4. marts 1985
Ole Sørensen (fodboldspiller)

Ole Sørensen (født 25. november 1937, død 29. januar 2015) var en dansk fodboldspiller. Han opnåede i perioden 1961-1969 25 landskampe og scorede 7 mål. På klubplan spillede han for den danske klub KB, den tyske klub FC Köln og den hollandske klub PSV Eindhoven.

Referencer 

 Element i nummereret liste

Eksterne henvisninger 
 

Fodboldspillere fra Danmark
Fodboldspillere fra Kjøbenhavns Boldklub
Fodboldspillere fra 1. FC Köln
Fodboldspillere fra PSV Eindhoven
Bent Hansen (fodboldspiller)

Bent Hansen (født 13. september 1933 i København, død 8. marts 2001 i Gentofte) var en dansk fodboldspiller, der i perioden 1958-1965 spillede 59 A-landskampe for Danmarks fodboldlandshold og scorede en enkelt gang. Han var den anden, der opnåede 50 landskampe, den første var Poul Pedersen AIA, og var med på holdet, der vandt sølv ved OL i Rom i 1960.

I det meste af karrieren var Bent Hansen tilknyttet klubben B 1903.

Bent Hansen har udgivet selvbiografien En go' aflevering!.

Eksterne henvisninger 
 
 

Fodboldspillere fra Danmark
Fodboldlandsholdsspillere fra Danmark
Olympiske sølvmedaljevindere fra Danmark
Personer fra København
Fodboldspillere ved sommer-OL 1960
Jane Fonda

Jane Seymour Fonda (født 21. december 1937) er en amerikansk skuespiller og forfatter.
Jane Fonda var modstander af krigen i Vietnam og krigen i Irak.

I 1980'erne og 1990'erne var hun meget aktiv med at skrive bøger og producere videofilm med sit motionsprogram, Jane Fonda Workout.

Hun har vundet Oscar for bedste kvindelige hovedrolle 2 gange; i 1971 med filmen Klute og i 1978 med Coming Home.

Hun er datter af skuespilleren Henry Fonda og søster til skuespilleren Peter Fonda.

Hun har været gift 3 gange:
 Roger Vadim (1965-73), en fransk filminstruktør. De har sammen datteren Vanessa Vadim (født 1968)
 Tom Hayden (1973-90), amerikansk politiker. De har sønnen Troy Garity (født 1973)
 Ted Turner (1991-2001), grundlægger af CNN

Eksterne henvisninger 

 

Selvbiografer fra USA
Skuespillere fra New York
Oscar for bedste kvindelige hovedrolle
Aktivister fra USA
Fotomodeller fra USA
Amerikanere i 1900-tallet
Amerikanere i 2000-tallet
Personer fra New York City
Bent Hansen

Bent Hansen kan være:

 Bent Hansen (regionsrådsformand) (født 1948) – regionrådsformand og tidligere amtsborgmester i Viborg Amt
 Bent Hansen (redaktør) (1931-2000) – chefredaktør for Aktuelt og socialminister
 Bent Hansen (fodboldspiller) (1933-2001) – fodboldspiller i B 1903 og OL-sølvvinder.
 Bent Hansen (cykelrytter) (født 1932) – banecykelrytter og VM-sølvvinder
 Bent Hansen (borgmester i Gribskov Kommune) (født 1962) – borgmester i Gribskov Kommune
Konstant funktion

I matematikken er en konstant funktion en funktion hvis værdier ikke ændrer sig, og dermed er konstante. Eksempelvis er funktionen f givet ved f(x) = 2 konstant, da f afbilder alt i 2. Mere formelt siges en funktionen f : A → B at være konstant, hvis f(x) = f(y) for alle x og alle y i A.

Bemærk at enhver tom funktion – det vil sige en funktion, hvis definitionsmængde er den tomme mængde – inkluderes i ovenstående definition, da der ikke findes x og y i A, for hvilke f(x) og f(y) er forskellige. Nogler finder det imidlertid mere belejligt at definere konstante funktioner på en måde, så de ekskluderer tomme funktioner.

For polynomier er en ikke-nul konstant funktion et polynomium af grad nul.

Egenskaber 
Konstante funktioner kan karakteriseres med hensyn til funktionssammensætning på to måder.

De følgende er ækvivalente:
 f : A → B er en konstant funktion.
 For alle funktioner g, h : C → A, f  o  g = f  o  h (hvor "o" betegner funktionssammensætning.)
 Sammensætningen af f med en hvilken som helst anden funktion er også en konstant funktion.

Den første karakterisering af konstante funktioner givet ovenfor tages som den motiverende og definerende egenskab for den mere generelle idé om en konstant morfi i kategoriteori.

I sammenhænge, hvor den er defineret, er den afledte af en funktion et mål for, hvordan funktionen varierer med hensyn til variation af et argument. Da en konstant funktion ikke varierer, følger det, at funktionensafledte vil være nul, hvor den er defineret. For eksempel:

 Hvis f er en reel differentiabel funktion af en reel variabel defineret på et åbent interval, er f konstant hvis og kun hvis den afledte af f er 0 overalt.

Af andre egenskaber ved konstante funktioner kan nævnes:
 Enhver konstant funktion hvis definitionsmængde er lig dens billedmængde er idempotent.
 Enhver konstant funktion mellem topologiske rum er kontinuert.

Elementær matematik
DGS

DGS har flere betydninger:

 Dansk Guitar Selskab, en forening, der arbejder for at udbrede og vedligeholde interessen for guitaren og guitarmusik
 Danske Gymnasieelevers Sammenslutning, de danske gymnasieelevers interesseorganisation
 De Glade Sømænd, et sømandsorkester fra Karrebæksminde
Bent Hansen (regionsrådsformand)

Bent Hansen (født 6. november 1948 i Them) er cand.mag., tidligere formand for Danske Regioner  og regionsrådsformand i Region Midtjylland, valgt for Socialdemokraterne.

Baggrund og karriere 
Bent Hansen er søn af banearbejder Åge Hansen og stationsbestyrer Nicoline Hansen i Them. Han er far til Pernille Blach Hansen, tidligere folketingsmedlem for Socialdemokraterne. Bent Hansen blev uddannet cand.mag. i samfundsfag og historie fra Aarhus Universitet i 1976, hvor han var undervisningsassistent fra 1977-1978. Fra 1978 til 1997 var han adjunkt ved Viborg Katedralskole.

Hansen blev valgt til Viborg Amtsråd for første gang i 1981 og var fra 1990 til amtets nedlæggelse i 2007 amtsborgmester. Ved siden af hvervet som amtsborgmester havde Bent Hansen en lang række andre tillidsposter, blandt andet var han formand for Amtsrådsforeningens sundhedsudvalg. I 2006 blev han valgt som regionsrådsformand for Region Midtjylland, og blev genvalgt til posten i 2013.

Efter regionsrådsvalg 2017 fratrådte Bent Hansen som regionsrådsformand i Region Midtjylland og som formand for Danske Regioner. Konstitueringsaftalen i Region Midtjylland gjorde Anders Kühnau (S) til Regionsformand. Efter valget valgte Danske Regioners nye bestyrelse Stephanie Lose (V) som formand, Ulla Astman (A) er 1. næstformand, og Henrik Thorup (O) er 2. næstformand på det konstituerende bestyrelsesmøde i forlængelse af Danske Regioners generalforsamling i Aarhus.

Noter

Eksterne henvisninger 
 Bent Hansens hjemmeside

Socialdemokrater fra Danmark
Amtsborgmestre fra Danmark
Regionsrådsformænd fra Danmark
Personer i Kraks Blå Bog
Gymnasielærere fra Danmark
Personer fra Kjellerup
Lothar Collatz

Lothar Collatz (født 6. juli 1910, Arnsberg, Westfalen, død 26. september 1990) var en tysk matematiker. I 1937 fremførte han Collatz-formodningen, der endnu står uløst.

Collatz studerede på Humboldt-Universität zu Berlin under Alfred Klose, hvor han erhvervede sit doktorat i 1935 for en afhandling kaldet Das Differenzenverfahren mit höherer Approximation für lineare Differentialgleichungen (Den endelige differensmetode med højere approximation for lineære differentialligninger.)

Han døde i Varna, Bulgarien, under en matematikkonference.

Matematikere fra Tyskland
Harmonisk række

I matematikken er den harmoniske række den uendelige række

Rækken og dens egenskaber 
Rækken kaldes den harmoniske række, fordi bølgelængderne af overtonerne af en vibrerende streng er proportionelle til 1, 1/2, 1/3, 1/4, ... . Rækken divergerer (langsomt) mod uendelig. Dette kan vises ved at bemærke, at den harmoniske række er ledvist større end eller lig rækken

 

som tydeligvis divergerer. (Dette bevis, der skyldes Nicole Oresme, er et højdepunkt i middelalderens matematik.) Faktisk gælder også, at summen af de reciprokke primtal

også divergerer mod uendelig (men dette er væsentligt sværere at bevise.)
Den alternerende harmoniske række konvergerer derimod:

 

Dette er et resultat af Taylorrækken af den naturlige logaritme.

Hvis det n'te harmoniske tal defineres som

 

gælder, at Hn vokser omtrent så hurtigt som den naturlige logaritme på n. Grunden hertil er, at summen approksimeres af integralet

 

hvis værdi er ln(n). Mere præcis haves grænseværdien:

 

hvor γ er Euler-Mascheroni-konstanten. Det er blevet vist, at

 Det eneste heltallige Hn er H1.
 Differensen Hm − Hn hvor m > n aldrig er et heltal.

Jeffrey Lagarias beviste i 2001, at Riemannhypotesen er ækvivalent med udsagnet

hvor σ(n) er summen af de positive divisorer af n.

Andre relevante definitioner 
Den generelle harmoniske række er på formen

Der gælder, at alle harmoniske rækker divergerer.

Rækkerne

for p a positive real number kaldes p-rækkerne. Rækkerne konverger for p > 1 og divergerer ellers. For p = 1 er rækken den harmoniske række. Hvis p > 1 er summen af rækken ζ(p); det vil sige Riemanns zetafunktion på p.

Harmoniske middeltal 

Et hvert led i den harmoniske række, er det harmoniske middeltal af sine to naboled

Vi kan sige at b er det harmoniske middeltal mellem a og c. Det underbygges ved

Med de to mellemregninger ovenover fås nu

Se også 
 Riemanns zetafunktion

Matematisk analyse
Talteori
Matematiske rækker
Tove Grandjean

Tove Elisabeth Grandjean f. Madsen (21. december 1908 i København – 20. november 1997) var en dansk skuespillerinde, uddannet fra Det ny Teater i 1931. Herefter ansat på Aarhus Teater til 1933 fulgt op af 12 år på Betty Nansen Teatret. Hun var også engageret til Allé Scenen og på Det Danske Teater. Hun sluttede sin teaterkarriere som suffløse på Det kongelige Teater.

Tove Grandjean er begravet på Holmens Kirkegård i København.

Filmografi 
 Afsporet – 1942
 Mordets melodi – 1944
 Frihed, lighed og Louise – 1944
 Affæren Birte – 1945
 Hr. Petit – 1948
 En sømand går i land – 1954

Eksterne henvisninger 
 
 

Skuespillere fra Danmark
Danskere i 1900-tallet
Tove
Lotte Horne

Lotte Horne (født 3. juni 1943 i Horsens) er en dansk billedkunstner og skuespillerinde.

Skuespillerkarriere 
Hun blev uddannet fra Det kongelige Teaters Elevskole i 1966 og blev fastansat på teatret herefter i de følgende 14 år, en periode af hendes liv der bød på et alsidigt rollefag. Hun har også fået roller på andre teatre, herunder Gladsaxe Teater og Det Danske Teater. Blandt hendes roller er Elizabeth i Maria Stuart (Teatret ved Sorte Hest) og Tove Ditlevsen i 13 ansigter (Betty Nansen Teatret).

Gennem årene har hun også medvirket i både revyer, cabareter og varieteer. Hun har desuden i flere tilfælde virket som instruktør, bl.a. på Aalborg Teater og på Folketeatret. Horne har også undervist, og hun grundlagde sammen med sin mand, Finn Storgaard, Skuespillernes værksted i 1999.

I slutningen af 1960'erne havde hun en kort, men koncentreret filmkarriere.

Billedkunstnerkarriere 
Siden begyndelsen af 2000'erne har Lotte Horne koncentreret sig om at male billeder. Hun har udstillet i forskellige gallerier og haft flere separatudstillinger.

Privatliv 
Lotte Horne blev i 1968 gift med skuespilleren Finn Storgaard, som hun lærte at kende på teaterskolen.

Filmografi 

 Sorte Shara (1961)
 Der var engang (1966)
 Pigen og greven (1966)
 Jeg - en marki (1967)
 Smukke-Arne og Rosa (1967)
 Mennesker mødes og sød musik opstår i hjertet (1967)
 Mig og min lillebror (1967)
 Jeg elsker blåt (1968)
 Mig og min lillebror og storsmuglerne (1968
 Midt i en jazztid (1969)
 Sjov i gaden (1969)
 Mig og min lillebror og Bølle
 Trekanter (1969)
 Den røde rubin (1970)

Tv-produktioner 
 Nattens frelse (1971)
 Seks roller søger en forfatter (1973)
 En by i provinsen (1977-1980, to afsnit)
 Anthonsen (1984, dobbeltafsnit)
 Domino (1991, et afsnit)

Noter

Eksterne henvisninger 
 Officiel hjemmeside  
 

Skuespillere fra Danmark
Personer fra Horsens
Giotto

Giotto  henviser til to artikler:

 Giotto di Bondone — italiensk maler (1267-1337)
 Giotto (rumsonde) – en europæisk rumsonde, der udforskede Halleys Komet i 1986
Kviksølvfulminat

Kviksølvfulminat (Hg(CNO)2) er et primært sprængstof.
Det detonerer ved flere tusinde meter i sekundet. Det er hurtigere end lydens hastighed (ca. 340 m/s i atmosfærisk luft) og kaldes derfor et brisant sprængstof.
Det er utroligt følsomt og må kun transporteres i våd tilstand.
Dette sprængstof blev i gamle dage brugt i knaldperler kendt fra nytår. Små stykker grus er dyppet i en opløsning af kviksølvfulminat. Når knaldperlen rammer jorden gnider gruset med kviksølvfulminat op ad hinanden og skaber friktion nok til en detonering. I dag bruges det mindre farlige sølvfulminat.
Kviksølvfulminat er ekstremt giftigt. Ikke alene er kviksølvet (Hg), som er et tungmetal giftigt, men stoffet indeholder også fulminat.
Kviksølvfulminat kan fremstilles ved at lade kviksølv reagere med en nitrersyre (en blanding af salpetersyre og svovlsyre). Ovenstående fremstillingsmåde er meget farlig og det kan ikke anbefales at lave den selv.

Kviksølvforbindelser
Eksplosive kemikalier
Brisant sprængstof

Et sprængstof er brisant, hvis den kemiske proces ske ved  detonation. Ved detonation skabes en detonationsbølge som bevæger sig flere tusinde meter pr sekundet og er ikke at forveksle med forbrænding .   

Det kræver, at sprængstoffet indeholder både oxidationsmidlet og reduktionsmidlet/brændstoffet i samme molekyle. Et eksempel på dette er nitroglycerin. Nitroglycerin består af en kulstofkæde med brint på (reduktionsmiddel) og tre nitrogrupper (oxidationsmiddel) i samme molekyle. Den opståede detonatonationsbølge bevæger sig gennem sprængstoffet med høj hastighed (op til 11.000 meter pr sekund) og det høje tryk og den høje temperatur udløser hele tiden detonation i nye molekyler som igen bidrager til detonatonationsbølgen.

Dette skaber et knald, selvom sprængstoffet ikke er lukket inde i en beholder. Normalt krudt kræver at være lukket inde i en beholder for at skabe et knald.

Sprængstoffer
Louis Trousselier

Louis Trousselier (29. januar el. 29. juni 1881 – 24. april 1939) var en fransk cykelrytter.

Han blev født i Levallois-Perret (Hauts-de-Seine) i 1881; nogle kilder mener at han blev født den 29. januar, mens andre mener at han blev født den 29.juni. Han døde i Paris.

Han er mest kendt for sin sejr i Tour de France i 1905. Han har også vundet Paris-Roubaix, også i 1905 og Bordeaux-Paris i 1908. Han blev nummer 3 i Tour de France i 1906, og han vandt tretten etaper i Tour de France i hele hans karriere.

Hans største resultater 

1905 Tour de France – samlet nr.1 og 5 etapesejre

1905 Paris-Roubaix – nr.1

1905 Paris-Valenciennes – nr.1

1906 Tour de France – samlet nr.3 og 4 etapesejre

1907 Tour de France – 2 etapesejre (en delt med Emile Georget)

1908 Bordeaux – Paris – nr.1

1909 Tour de France – 1 etapesejr

1910 Tour de France – 1 etapesejr

Eksterne henvisninger

Mandlige cykelryttere fra Frankrig
Tour de France-vindere